Hvis du oplever at få høje tindinger som meget ung (omkring 18-25-års alderen), er det desværre ofte et skidt tegn ifht. overordnet hårtab.
Vent gerne indtil hårtabet har stabiliseret sig, før du gør noget ved det. Hvis du kan mærke, at dit hårtab stadig udvikler sig, er det meget vigtigt, at du ikke begynder at behandle med f.eks. en hårtransplantation, før det har nået et stabilt niveau.
Vores erfaring er, at hverken ekstra vitaminer, forskellige piller, eller dyr serum og shampoo har nævneværdig effekt. Det står dig frit for at forsøge dig med disse produkter – men tænk dig godt om inden du køber dig fattig.
Hvis der virkelig fandtes effektive produkter mod hårtab, ville der ikke gå særligt mange mænd rundt med tyndt hår eller uden hår på hovedet.